
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΠΡΩΤΟ 


Αρ. Φύλλου 253 


16 Νοεμβρίου 2000 


ΠΡΟΕΔΡΙΚΟ ΔΙΑΤΑΓΜΑ ΥΠΆΡΙΘ. 309 
Ρύθμιση θεμάτων μεταθέσεων, αποσπάσεων και λοιπών 
μετακινήσεων του αστυνομικού προσωπικού κατά 
τροποποίηση του Π.Δ. 69/1997 (Α'- 62). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 11 παρ. 1 εδάφ. δ', στ'καιθ' 
του Ν. 1481/1984 (Α'-152), όπως αντικαταστάθηκε με το 
άρθρο 1 παρ. 1 του Ν. 1590/1986 (Α'-49). 

2. Τις διατάξεις της παρ. 1 του άρθρου 28 του Ν. 
2800/2000 «Αναδιάρθρωση Υπηρεσιών Υπουργείου Δη¬ 
μόσιας Τάξης, σύσταση Αρχηγείου Ελληνικής Αστυνο¬ 
μίας και άλλες διατάξεις» (Α'- 41). 

3. Τις διατάξεις του άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα», όπως προστέθηκε με 
το άρθρο 27 του Ν. 2081/1992 (Α'-154) και τροποποιήθη¬ 
κε με την παρ. 2α του άρθρου 1 του Ν. 2469/1997 (Α'-38). 

4. Το γεγονός ότι από τις διατάξεις του παρόντος δια¬ 
τάγματος δεν προκαλείται δαπάνη σε βάρος του κρατι¬ 
κού προϋπολογισμού. 

5. Την υπ’ αριθμ. 443/2000 γνωμοδότηση του Συμβουλί¬ 
ου της Επικράτειας, ύστερα από πρόταση του Υπουργού 
Δημόσιας Τάξης, αποφασίζουμε: 

Άρθρο 1 

1. Η περίπτωση γ'της παραγράφου 1 του άρθρου 2 του 
Π.Δ. 69/1997 αντικαθίσταται ως εξής: 

«γ. Του τόπου στον οποίο έχει ιδιόκτητη κατοικία ο ίδιος 
ή η σύζυγός του ή διαμένουν οι γονείς του ιδίου ή της συ¬ 
ζύγου του». 

2. Η περίπτωση δ' της παραγράφου 3 του ιδίου ως άνω 
άρθρου, όπως προστέθηκε με την παρ. 2 του άρθρου 2 
του Π.Δ. 85/1998, αντικαθίσταται ως εξής : 

«δ. Η περιφέρεια των Δήμων Βόλου και Ν. Ιωνίας του νο¬ 
μού Μαγνησίας, καθώς και των Δήμων Ηρακλείου και Αλι¬ 
καρνασσού του νομού Ηρακλείου». 

3. Στις Υπηρεσίες δυσμενούς διαβίωσης που αναφέρο- 
νται στην περ. α' της παραγράφου 6 του άρθρου 2 του 
Π.Δ. 69/1997 δεν υπάγονται από 1.11.2001 τα Αστυνομικά 
Τμήματα Φιλύρας Ροδόπης, Δικαίων Ορεστιάδας, Ορμε- 
νίου Ορεστιάδας, Πολυνερίου Γ ρεβενών, Κηπουρίου Γ ρε- 
βενών και Αγ. Κυρήκου Σάμου. 


4. Στις Υπηρεσίες δυσμενούς διαβίωσης που αναφέ- 
ρονται στην περίπτωση β' της παραγράφου 6 του άρ¬ 
θρου 2 του Π.Δ. 69/1997 προστίθενται και οι Αστυνομι¬ 
κοί Σταθμοί Ερεικούσας Κέρκυρας και Ποταμού Κυθή¬ 
ρων. 

5. Στις Υπηρεσίες δυσμενούς διαβίωσης που αναφέρο- 
νται στην περίπτωση γ' της παραγράφου 6 του άρθρου 2 
του Π.Δ. 69/1997 προστίθενται και τα Αστυνομικά Φυλά¬ 
κια Καραουλίου, Φραγκοκάστρου και Χιλανδαρίου Χαλκι¬ 
δικής. 

Άρθρο 2 

1. Η περίπτωση α' της παρ. 2 του άρθρου 3 του Π.Δ. 
69/1997 αντικαθίσταται ως εξής : 

«α. Ο αστυνομικός ανάλογα με την χιλιομετρική από¬ 
σταση της έδρας της Αστυνομικής Διεύθυνσης που υπη¬ 
ρετεί από την έδρα της Αστυνομικής Διεύθυνσης στην 
οποία υπάγεται ο τόπος συμφερόντων του, για κάθε έτος 
παραμονής του σε αυτή λαμβάνει τον ακόλουθο αριθμό 
μορίων: 

(1) Στον τόπο συμφερόντων του και μέχρι 15 χιλ. 0 μό¬ 
ρια. 

(2) Από 16-100 χιλ. 1 μόριο. 

(3) Από 101 - 600 χιλ. για κάθε 100 χιλ. επιπλέον 1 μόριο. 

(4) Από 601 και άνω επιπλέον 2 μόρια. 

Προκειμένου για νησιωτικές περιοχές η απόσταση προ- 

σμετράται από το κύριο λιμάνι του νησιού. Οι θαλάσσιες 
αποστάσεις υπολογίζονται στο τριπλάσιο. 

Για τις Γ.Α.Δ. Αττικής και Θεσ/νίκης η απόσταση προ- 
σμετράται από τις πόλεις των Αθηνών και Θεσ/νίκης αντί¬ 
στοιχα. 

Ο χρόνος απόσπασης αστυνομικού στο εξωτερικό, ο 
χρόνος φοίτησής του στις Παραγωγικές Σχολές και στο 
Τμήμα Επαγγελματικής Μετεκπαίδευσης Ανθυπαστυνό- 
μων, καθώς και ο χρόνος υπηρεσίας αστυνομικού στις 
Υπηρεσίες των εδαφίων γ' και δ' του άρθρου 4 του παρό¬ 
ντος, εφόσον αυτός μετακινήθηκε στις τελευταίες από 
Υπηρεσία εκτός περιοχής μετάθεσης ΓΑΔ Αττικής, λογί¬ 
ζεται για το διάστημα αυτό, ως διανυθείς στον τόπο συμ¬ 
φερόντων του». 

2. Η περίπτωση γ' της παραγράφου 4 του ιδίου ως άνω 
άρθρου αντικαθίσταται ως εξής: 

«γ. Οι τελούντες σε χηρεία ή διάζευξη στους οποίους 
έχει ανατεθεί η επιμέλεια των ανηλίκων τέκνων τους». 

Άρθρο 3 

Η περίπτωση δ' του άρθρου 4 του Π.Δ. 69/1997, όπως 
τροποποιήθηκε με το άρθρο 4 του Π.Δ. 85/1998 και το άρ¬ 
θρο 1 του Π.Δ. 140/1999, αντικαθίσταται ως εξής : 

«δ. Των μετατιθεμένων στο Γραφείο του Αρχηγού, του 
Υπαρχηγού και των λοιπών Αντιστρατήγων της Ελληνικής 
Αστυνομίας». 

Άρθρο 4 

Στο άρθρο 5του Π.Δ. 69/1997, όπως συμπληρώθηκε με 
το άρθρο 5 του Π.Δ. 85/1998, προστίθεται παράγραφος 7 
ως εξής: 

«7. Μέσα στο ίδιο ημερολογιακό έτος υποβάλλεται μό¬ 
νο μία δήλωση αλλαγής τόπου συμφερόντων». 

Άρθρο 5 

1. Η παράγραφος 2 του άρθρου 12 του Π.Δ. 69/1997 
αντικαθίσταται ως εξής: 

«Οι τακτικές μεταθέσεις γίνονται κατά το χρονικό διά¬ 
στημα απάτην 10η Ιουνίου έως την 31η Αυγούστου, απα¬ 
γορευμένων των μεταθέσεων σε άλλο χρόνο, έστω και αν 
οι μετατιθέμενοι δεν ανατίθενται σ'αυτές, με την επιφύ¬ 
λαξη των διατάξεων του άρθρου 14, παρ. 4, εδάφ. ε'του 
παρόντος. Οι τακτικές μεταθέσεις Αστυνομικών μέχρι και 
του βαθμού του Αστυνόμου Β' από μία περιοχή μετάθε¬ 
σης σε άλλη γίνονται μόνο ύστερα από αίτηση του ενδια¬ 
φερομένου. Οι έκτακτες μεταθέσεις διατάσσονται οποτε¬ 
δήποτε, εφόσον συντρέχει μία από τις περιπτώσεις που 
αναφέρονται στις διατάξεις του άρθρου 17 του παρό¬ 
ντος». 

2. Οι παράγραφοι 6 και 7 του άρθρου 12 του Π.Δ. 
69/1997 καταργούνται. 

Άρθρο 6 

Στην παράγραφο 2 του άρθρου 13 του Π.Δ. 69/1997, 
όπως τροποποιήθηκε με το άρθρο 3 του Π.Δ. 147/2000, 
προστίθεται εδάφιο ως εξής: 

«Με απόφαση του Αρχηγού της Ελληνικής Αστυνομίας 
ορίζονται δύο (2) Υποστράτηγοι της Ελληνικής Αστυνο¬ 
μίας, ως αναπληρωματικά μέλη». 

Άρθρο 7 

1. Στην παράγραφο 4 του άρθρου 14 του Π.Δ. 69/1997, 
προστίθεται περίπτωση ε' ως εξής: 

«ε. Το Ά δεκαήμερο του μηνάς Σεπτεμβρίου κάθε έτους 
το αρμόδιο Συμβούλιο Μεταθέσεων, εκτιμώντας τις υπη¬ 
ρεσιακές ανάγκες, όπως αυτές έχουν διαμορφωθεί από 
τις τελευταίες τακτικές μεταθέσεις καταρτίζει αριθμητι¬ 
κούς πίνακες κατά Αστυνομική Διεύθυνση ή άλλη εξομοι- 
ούμενη μ'αυτή Υπηρεσία των κενών οργανικών θέσεων σε 
Αστυφύλακες που πρέπει να πληρωθούν κατά το Γ δε¬ 
καήμερο του μηνάς Οκτωβρίου. Οι θέσεις αυτές θα καλύ¬ 
πτονται σε ποσοστό 80% από Αστυφύλακες που ζητού¬ 
σαν μετάθεση για τις Υπηρεσίες αυτές και μνημονεύονται 
στους πίνακες των τακτικών μεταθέσεων και σε ποσοστό 
20% από νεοεξερχομένους της οικείας Σχολής Αστυφύ¬ 
λακες. 

Η κάλυψη των θέσεων αυτών θα γίνει με την διαδικασία 
του άρθρου 7 του παρόντος για τους νεοεξερχομένους 
Αστυφύλακες και με την διαδικασία των τακτικών μεταθέ¬ 
σεων για τους λοιπούς. 

Σε περίπτωση που οι ως άνω θέσεις δεν καλύπτονται 


από τις εκκρεμείς αιτήσεις του πίνακα τακτικών μεταθέ¬ 
σεων, καλύπτονται με τοποθετήσεις νεοεξερχομένων 
Αστυφυλάκων». 

2. Η παράγραφος 5 του ιδίου ως άνω άρθρου αντικαθί¬ 
σταται ως εξής: 

«5. Οι προαγόμενοι σύμφωνα με τις διατάξεις του Π.Δ. 
209/1995 στο βαθμό του Αρχιφύλακα γενικών καθηκό¬ 
ντων παραμένουν στις Υπηρεσίες τους μέχρι την περίοδο 
των τακτικών μεταθέσεων. Το πρώτο ΙΟήμεροτου μηνάς 
Ιουλίου με απόφαση του Αρχηγού της Ελληνικής Αστυνο¬ 
μίας καθορίζονται οι κενές οργανικές θέσεις, κατά Γενική 
Αστυνομική Διεύθυνση Αττικής και Θεσσαλονίκης και 
Αστυνομική Διεύθυνση ή Διεύθυνση Αστυνομικών Επιχει¬ 
ρήσεων, που πρέπει να καλυφθούν από τους νεοπροα- 
χθέντες Αρχιφύλακες. Κατά το δεύτερο ΙΟήμερο Ιουλίου 
οι Αρχιφύλακες αυτοί καλούνται να υποβάλουν υποχρεω¬ 
τικά δήλωση προτίμησης όλων των ανωτέρω Υπηρεσιών, 
μετατίθενται δε σ'αυτές με βάση τη σειρά προτεραιότη- 
ταςτου άρθρου 3του παρόντος και τη σειρά προτίμησης. 
Δεν επιτρέπεται να καθορισθούν θέσεις προς πλήρωση 
σε Υπηρεσίες για τις οποίες δεν είχαν καθορισθεί θέσεις 
προς κάλυψη κατά τις τακτικές μεταθέσεις του ιδίου 
έτους. Οι μεταθέσεις κοινοποιούνται με Διαταγή του 
Προϊσταμένου του Κλάδου Διοικητικού μέχρι τέλους Ιου¬ 
λίου. Η περαιτέρω τοποθέτηση στις επιμέρους Υπηρε¬ 
σίες της Γ ενικής Αστυνομικής ή Αστυνομικής Διεύθυνσης 
γίνεται από τον οικείο Διευθυντή με υπηρεσιακά και κοι¬ 
νωνικά κριτήρια και η χορήγηση του Φύλλου Πορείας 
πραγματοποιείται μέχρι την 31η Αυγούστου. Κατά τον 
υπολογισμό των μορίων και μόνο για την παρούσα μετά¬ 
θεση λαμβάνεται υπόψη και η σειρά επιτυχίας κατά τις 
προαγωγικές εξετάσεις ως εξής: 


(1) Από 1 -10% των επιτυχόντων 10 μόρια. 

(2) Από 11 - 20% 

9 μόρια. 

(3) Από 21-30% 

8 μόρια. 

(4) Από 31-40% 

7 μόρια. 

(5) Από 41-50% 

6 μόρια. 

(6) Από 51-60% 

5 μόρια. 

(7) Από 61 - 70% 

4 μόρια. 

(8) Από 71-80% 

3 μόρια. 

(9) Από 81-90% 

2 μόρια. 

(10) Από 91-100% 

1 μόριο. 


Για τον ίδιο λόγο οι νεοπροαγόμενοι Αρχιφύλακες πτυ- 
χιούχοιΑΕΙ-ΤΕΙ λαμβάνουν ένα (1) μόριο». 

3. Η παράγραφος 6 του ιδίου ως άνω άρθρου αντικαθί¬ 
σταται ως εξής: 

«6. Οι νεοπροαγόμενοι Αρχιφύλακες που ασκούν καθή¬ 
κοντα πυροτεχνουργών, δακτυλοσκόπων, εξερευνητών, 
φωτογράφων, γραφολόγων, οπλουργών, συνοδών σκύ¬ 
λων και εκγυμναστών αυτών, μουσικών, τεχνιτών οχημά¬ 
των και τηλεπικοινωνιών, ιπταμένων (χειριστών - τεχνιτών 
ελικοπτέρων), τυπογράφων, εκγυμναστών οδηγών και 
προγραμματιστών, αναλυτών, χειριστών μηχανών εισα¬ 
γωγής στοιχείων και χειριστών του κεντρικού συστήμα¬ 
τος Η/Υ της Διεύθυνσης Πληροφορικής του Αρχηγείου 
της Ελληνικής Αστυνομίας και των συνδεδεμένων με αυ¬ 
τό περιφερειακών συστημάτων Η/Υτων σημείων εισόδου - 
εξόδου από τη Χώρα, καθώς και οι υπηρετούντες στην 
Ε.Κ.Α.Μ. και στις Υπηρεσίες των εδαφίων γ' και δ'του άρ¬ 
θρου 4 του παρόντος, παραμένουν στις Υπηρεσίες τους, 
εφόσον υπάρχουν κενές οργανικές θέσεις και σχετική 
πρόταση των Υπηρεσιών τους. Επίσης παραμένουν στις 

θέσεις τους όσοι εμπίπτουν στις περιπτώσεις του εδαφ. 
ιδ' παρ. 1 άρθρου 17 του παρόντος, καθώς και οι υπηρε- 
τούντες στην Υπηρεσία Εσωτερικών Υποθέσεων». 

Άρθρο 8 

1. Η περίπτωση δ' της παραγράφου 1 του άρθρου 17 
του Π.Δ. 69/1997 αντικαθίσταται ως εξής: 

«δ. Σε περίπτωση θανάτου συζύγου ή πάθησης από δυ- 
σίατο νόσημα, όπως μεσογειακή αναιμία που χρήζει με¬ 
ταγγίσεων αίματος, λευχαιμία, αιμορροφιλία, χρόνια νε¬ 
φρική ανεπάρκεια σε στάδιο αιμοκάθαρσης, ΑΙϋδ, σκλή¬ 
ρυνση κατά πλάκας τετραπληγικής ή παραπληγικής 
μορφής, καρκίνο και νόσο του ΟΐΌΐιη,του αστυνομικού ή 
μέλους της οικογένειας του και ύστερα από αίτησή του». 

2. Η περίπτωση ια'της παραγράφου 1 του ιδίου ως άνω 
άρθρου, η οποία προστέθηκε με το άρθρο 12 του Π.Δ. 
85/1998, αντικαθίσταται ως εξής: 

«ια. Ύστερα από αίτηση αμοιβαίας μετάθεσης, υπάτην 
προϋπόθεση ότι οι ενδιαφερόμενοι υπηρετούν σε Υπηρε¬ 
σίες της αυτής περιοχής μετάθεσης. Κατεξαίρεση επι¬ 
τρέπεται η υποβολή αίτησης αμοιβαίας μετάθεσης για 
τους αστυνομικούς μέχρι και το βαθμό του Αστυνόμου Β', 
εφόσον οι υπηρεσίες που υπηρετούν οι ενδιαφερόμενοι 
ανήκουν σε περιοχές μετάθεσης, για τις οποίες οι καθο- 
ρισθείσες θέσεις δεν καλύφθηκαν ή οι Υπηρεσίες στις 
οποίες ζητούν να μετατεθούν, ανήκουν στην περιοχή με¬ 
τάθεσης του τόπου συμφερόντων τους και οι ενδιαφερό¬ 
μενοι δεν έχουν συμπληρώσει 20 χρόνια πραγματικής 
υπηρεσίας. Νέα αίτηση αμοιβαίας μετάθεσης δεν γίνεται 
δεκτή πριν την παρέλευση έτους από την πραγματοποίη¬ 
ση της προηγούμενης». 

3. Η περίπτωση ιδ'της παραγράφου 1 του ιδίου ως άνω 
άρθρου, όπως προστέθηκε με το άρθρο 12 του Π.Δ. 
85/1998, αντικαθίσταται ως εξής: 

«ιδ. Για λόγους συνυπηρέτησης με σύζυγο δικαστικό 
λειτουργό ή στρατιωτικό ή αστυνομικό ή πυροσβεστικό 
υπάλληλο. Στις τρεις τελευταίες περιπτώσεις, ο κατά 
βαθμό κατώτερος ακολουθεί τον ανώτερο». 

4. Στην παράγραφο 1 του ιδίου ως άνω άρθρου προστί¬ 
θενται περιπτώσεις ιη', ιθ', κ' και κα' ως εξής: 

«ιη. Σε περίπτωση κατά την οποία οι Αστυνομικοί πρέπει 
να εκτελέσουν καθήκοντα Πυροτεχνουργών ή Συνοδών 
Αστυνομικών Σκύλων. 

ιθ. Όταν συντρέχει περίπτωση εφαρμογής της περί¬ 
πτωσης ιγτου άρθρου 5 του Π.Δ. 36/1997. 

κ. Αμέσως μετά τη λήξη της προβλεπόμενης από το άρ- 
θρο2παρ. 1 του Ν. 2713/1999 θητείας του με την επιφύ¬ 
λαξη των διατάξεωντης παρ. 5του άρθρου 4του ιδίου νό¬ 
μου. 

κα. Σε περίπτωση έκτακτης στεγαστικής ανάγκης, εξαι- 
τίας ακαταλληλότητας προς κατοίκηση ιδιόκτητης οικίας, 
λόγω σεισμού ή άλλης θεομηνίας». 

5. Στο άρθρο 17 του Π.Δ. 69/1997 προστίθεται παρά¬ 
γραφος 3 ως εξής: 

«3. Κατ’ εξαίρεση μεταθέσεις της παραγράφου 1 του 
παρόντος άρθρου, εφόσον αφορούν περιπτώσεις εκ των 
αναφερομένων στα εδάφια α' και β' της παραγράφου 1 
του άρθρου 14 του παρόντος, μπορεί να διατάσσονται και 
από τον Αρχηγό της Ελληνικής Αστυνομίας». 

Άρθρο 9 

1. Το εδάφιο στ'της παραγράφου 2 του άρθρου 19 του 
Π.Δ. 69/1997 αντικαθίσταται ως εξής: 


«στ. Με αίτηση του αστυνομικού για σοβαρούς λόγους 
υγείας του ιδίου και για θάνατο ή σοβαρούς λόγους υγεί¬ 
ας μέλους της οικογένειας του και μέχρι δύο (2) μήνες, με 
δυνατότητα παράτασης μέχρι δύο (2) ακόμη μήνες, για κά¬ 
θε ημερολογιακό έτος. Ο θάνατος και οι σοβαροί λόγοι 
υγείας δύναται να αφορούν καιτους γονείς του ιδίου ή της 
συζύγου του. Στην περίπτωση αυτή προσκομίζονται έγ¬ 
γραφα στοιχεία, από τα οποία να προκύπτει ότι δεν είναι 
δυνατή η φροντίδα των ασθενών από άλλα τέκνα τους». 

2. Στην παράγραφο 2 του άρθρου 19του Π.Δ. 69/1997, 
όπως αντικαταστάθηκε με το άρθρο 14του Π.Δ. 85/1998, 
προστίθεται περίπτωση ια' ως εξής: 

«ια. Για την ενίσχυση των Τμημάτων Δοκίμων Αστυφυ¬ 
λάκων καθ'όλη τη διάρκεια του εκπαιδευτικού έτους και 
εφόσον επιθυμούν». 

3. Το τελευταίο εδάφιο της παραγράφου 6 του ιδίου ως 
άνω άρθρου, αντικαθίσταται ως εξής: 

«Η διάρκεια των αποσπάσεων αυτών, εφόσον δεν ορί¬ 
ζεται διαφορετικά, καθορίζεται με την ίδια απόφαση, εξαι- 
ρουμένων των αποσπάσεων σε Μονάδες Επιστρατεύσε- 
ως οι οποίες διαρκούν μέχρι τρία (3) χρόνια». 

Άρθρο 10 

Στο άρθρο 24 του Π.Δ. 69/1997 προστίθεται παράγρα¬ 
φος 3 ως εξής: 

«3. Οι διατάξεις των προηγούμενων παραγράφων δεν 
εφαρμόζονταιστηνπερίπτωσητου άρθρου 17παρ. 1 εδά¬ 
φιο ιε'του παρόντος». 

Άρθρο 11 

Στην παράγραφο 1 του άρθρου 25 του Π.Δ. 69/1997, 
όπως τροποποιήθηκε με το άρθρο 18 του Π.Δ. 85/1998, 
προστίθενται εδάφια ως εξής: 

«Ειδικά οι μεταθέσεις κατ’ εφαρμογή του εδαφ. ε' της 
παρ. 4 του άρθρου 14 του παρόντος πραγματοποιούνται 
χωρίς δαπάνη για το δημόσιο. Επίσης αποσπάσεις που 
διατάσσονται κατ'εφαρμογή του άρθρου 19 παρ. 2 εδάφ. 
β'του παρόντος πραγματοποιούνται χωρίς δαπάνη για το 
δημόσιο, εφόσον υπάρχει η προς τούτο δήλωση του εν¬ 
διαφερομένου». 

Άρθρο 12 

Μεταβατικές διατάξεις 

Κατά το τρέχον έτος και για την κάλυψη κενών οργανι¬ 
κών θέσεων μπορεί να διαταχθούν, σύμφωνα με τη διαδι¬ 
κασία των τακτικών μεταθέσεων, συμπληρωματικές με¬ 
ταθέσεις από τις εκκρεμείς αιτήσεις του πίνακα τακτικών 
μεταθέσεων, εφόσον συναινούν και οι ενδιαφερόμενοι. Οι 
εν λόγω μεταθέσεις πραγματοποιούνται χωρίς δαπάνη 
για το δημόσιο. 

Άρθρο 13 
Έναρξη ισχύος 

Η ισχύς του παρόντος διατάγματος αρχίζει από τη δη¬ 
μοσίευσή του στην Εφημερίδα της Κυβερνήσεως. 

Στον Υπουργό Δημόσιας Τάξης, αναθέτουμε τη δημοσί¬ 
ευση και εκτέλεση του παρόντος διατάγματος. 

Αθήνα, 7 Νοεμβρίου 2000 
Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΔΗΜΟΣΙΑΣ ΤΑΞΗΣ 

ΜΙΧΑΛΗΣ ΧΡΥΣΟΧΟΪΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΠΡΩΤΟ) 


ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Ηΐΐρ: νννννν.θΐ.ςτ 
Θ-ΓΏ3ΙΙ: \Λ/θβΓΠ35ίθΓ @ θί.^Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 


Σολωμού 51 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 

5225 761 - 5230 841 

ΘΕΣΣΑΛΟΝΙΚΗ - Βασ. Όλγας 227 - Τ.Κ. 54100 

(031)423 956 

Πληροφορίες δημοσιευμάτων λοιπών Φ.Ε.Κ. 

5225 713 - 5249 547 

ΠΕΙΡΑΙΑΣ -Νικήτα 6-8 Τ.Κ. 185 31 

4135 228 

Πώληση Φ.Ε.Κ. 

5239 762 

ΠΑΤΡΑ - Κορίνθου 327 - Τ.Κ. 262 23 

(061) 6381 100 

Φωτοαντίγραφα παλαιών Φ.Ε.Κ. 

5248 141 



Βιβλιοθήκη παλαιών Φ.Ε.Κ. 

5248 188 

ΙΩΑΝΝΙΝΑ - Διοικητήριο Τ.Κ. 450 44 

(0651) 87215 

Οδηγίες για δημοσιεύματα Α.Ε. - Ε.Π.Ε. 

5248 785 

ΚΟΜΟΤΗΝΗ - Δημοκρατίας 1 Τ.Κ. 691 00 

(0531) 22 858 

Εγγραφή Συνδρομητών Φ.Ε.Κ. και 


ΛΑΡΙΣΑ - Διοικητήριο Τ.Κ. 411 10 

(041) 597449 

αποστολή Φ.Ε.Κ. 

5248 320 

ΚΕΡΚΥΡΑ -Σαμαρά 13 Τ.Κ. 491 00 

(0661) 89 127/89 120 



ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 

(081) 396 223 



Τ.Κ. 811 00 Μυτιλήνη 

(0251) 46 888/47 533 


ΠΕΡΙΦΕΡΕΙΑΚΑ ΓΡΑΦΕΙΑ 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
βσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προύπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ- 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


* Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

* Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από ΟΘ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



































